1991R1601 — SL — 01.07.2013 — 008.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





spremenjena z:

►A1 C 241 21 29.8.1994 ►A2 L 157 203 21.6.2005 ►A3 L 112 10 24.4.2012









▼B

UREDBA SVETA (EGS) št. 1601/91

z dne 10. junija 1991

o določitvi splošnih pravil za opredelitev, opis in predstavitev aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov







SVET EVROPSKE UNIJE JE ob upoštevanju Pogodbe o ustanovitvi Evropske gospodarske skupnosti in zlasti členov 43 in 100a Pogodbe, ob upoštevanju predloga Komisije ( 1 ), v sodelovanju z Evropskim parlamentom ( 2 ), ob upoštevanju mnenja Ekonomsko-socialnega odbora ( 3 ), ker še ni posebnih predpisov Skupnosti, ki bi urejali področje aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov, v nadaljnjem besedilu imenovanih „aromatizirane pijače“, zlasti glede opredelitve takih pijač in zahtev v zvezi z njihovim opisom in predstavitvijo; ker je zaradi gospodarske pomembnosti teh pijač treba določiti skupne določbe zanje, s čimer se pripomore k nemotenemu delovanju skupnega trga; ker predstavljajo aromatizirane pijače pomemben trg za kmetijstvo Skupnosti; ker je ta v veliki meri posledica slovesa, ki ga določene od teh pijač uživajo v Skupnosti in na svetovnem trgu; ker se lahko ta sloves pripiše kakovostih teh pijač; ker je treba za ohranitev tega trga ohranjati določen nivo kakovosti pri teh pijačah; ker je treba v ta namen opredeliti te pijače ob upoštevanju tradicionalnih postopkov proizvodnje, na katerih temelji njihov sloves; ker je treba poleg tega tako opredeljene pojme uporabljati samo za pijače, katerih kakovost ustreza tradicionalnim pijačam, da se prepreči njihovo razvrednotenje; ker je smiselno oblikovati primeren okvir za aromatizirane pijače, ki so v glavnem sestavljene iz vin ali moštov, hkrati pa ohraniti možnost razvoja in inovacij za te pijače; ker je mogoče ta cilj lažje doseči z določitvijo treh kategorij pijač na podlagi deleža vina, alkoholne stopnje in tega, ali jim je bil dodan alkohol ali ne. ker je primerno, da se s predpisi Skupnosti za nekatera območja pridrži pravico do uporabe geografskih označb, ki se nanje nanašajo, pod pogojem, da so faze proizvodnega postopka, v katerih nastane gotov proizvod in pridobi svoje značilnosti in dokončne lastnosti, dokončane na zadevnem geografskem območju; ker je običajen način obveščanja potrošnika navedba določenih podatkov na označbi; ker za označevanje aromatiziranih pijač veljajo splošne določbe iz Direktive Sveta 79/112/EGS z dne 18. decembra 1978 o približevanju zakonodaje držav članic o označevanju, predstavljanju in oglaševanju živil za prodajo končnemu potrošniku ( 4 ), kakor je bila nazadnje spremenjena z Direktivo 89/395/EGS ( 5 ); ker je zaradi narave teh pijač in za popolnejšo obveščenost potrošnikov treba ta splošna pravila dopolniti; ker potrošniki sloves nekaterih aromatiziranih pijač povezujejo neposredno s tradicionalnim poreklom; ker je za zagotovitev ustrezne obveščenosti potrošnika in za upoštevanje teh posebnih primerov smiselno predpisati obvezno navedbo porekla, kadar pijača ne izvira iz tradicionalnega območja proizvodnje; ker je treba za primerno informiranost o sestavi pijače sprejeti nekatere predpise o označevanju glede vrste uporabljenega alkohola; ker Direktiva Sveta 80/778/EGS z dne 15. julija 1980 o kakovosti vode, namenjene za prehrano ljudi ( 6 ), kakor je bila nazadnje spremenjena z Direktivo 81/858/EGS ( 7 ), in Direktiva Sveta 80/777/EGS z dne 15. julija 1980 o približevanju zakonodaje držav članic o izkoriščanju in trgovini z naravnimi mineralnimi vodami ( 8 ), kakor je bila nazadnje spremenjena z Direktivo 85/7/EGS ( 9 ), določajo lastnosti vode, dovoljene za uporabo v živilih; ker se je treba sklicevati na te direktive; ker Direktiva Sveta 88/388/EGS z dne 22. junija 1988 o približevanju zakonodaje držav članic o aromah za uporabo v živilih in izhodnih surovinah za njihovo proizvodnjo ( 10 ) vsebuje opredelitve različnih izrazov, ki se lahko uporabijo v zvezi z aromatiziranjem; ker je treba v tej uredbi uporabljati enako terminologijo; ker je treba sprejeti posebne predpise v zvezi z opisom in predstavitvijo uvoženih aromatiziranih pijač ob upoštevanju obveznosti Skupnosti v njenih odnosih s tretjimi državami; ker je za ohranjanje slovesa aromatiziranih pijač Skupnosti na svetovnem trgu treba veljavnost teh pravil razširiti na pijače za izvoz, razen kjer zaradi tradicionalne navade in običajev obstaja drugačna ureditev; ker je mogoče enotno in sočasno izvedbo predlaganih ukrepov najbolje doseči s sprejemom uredbe; ker je treba za poenostavitev in pospešitev postopka Komisijo pooblastiti za sprejem izvedbenih ukrepov tehnične narave; ker je treba za ta namen predvideti postopek za tesno sodelovanje med državami članicami in Komisijo v okviru Odbora za izvajanje; ker so za olajšanje prehoda na sistem, ki ga uvaja ta uredba, potrebni prehodni ukrepi, SPREJEL NASLEDNJO UREDBO:







Člen 1

Ta uredba določa splošna pravila za opredelitev, opis in predstavitev aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov.

Člen 2

1. Za namene te uredbe je:

(a) Aromatizirano vino: pijača: ▼M3 — dobljena iz enega ali več proizvodov iz grozdja in vina, opredeljenih v točkah od 5 in od 12 do 18 Priloge I k Uredbi (EGS) št. 822/87 ( 11 ), vključno s kakovostnimi vini, pridelanimi na določenem pridelovalnem območju, opredeljenimi v členu 1(2) Uredbe (EGS) št. 823/87 ( 12 ), in z izjemo namiznega vina retsina, in eventualno z dodatkom grozdnega mošta in/ali grozdnega mošta v vrenju, ▼B — ki ji je dodan alkohol, kakor je opredeljeno v členu 3(d), ter — je aromatizirana z: — ▼M5 — aromatičnih snovi in/ali aromatičnih pripravkov, kakor je opredeljeno v členu 3(2)(b) in (d) Uredbe (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ( 13 ) in/ali ▼B — aromatičnih zelišč in/ali začimb in/ali aromatičnih živil, — ki je na splošno slajena in eventualno, v skladu z izjemami, ki so določene v odstavku 2, obarvana s karamelo, — ki ima minimalni volumenski delež dejanskega alkohola 14,5 vol. % ali več in maksimalni volumenski delež dejanskega alkohola manj kot 22 vol. % ter minimalni volumenski delež skupnega alkohola 17,5 vol. % ali več; pri proizvodih, na katerih je v skladu z odstavkom 5 navedena oznaka „suho“ ali „ekstra suho“, pa je minimalni volumenski delež skupnega alkohola 16 vol. % ali 15 vol. %. Delež vina in/ali svežega grozdnega mošta, ki mu je bilo vrenje ustavljeno z dodatkom alkohola, uporabljenega pri pripravi aromatiziranega vina, mora znašati pred obogatitvijo v gotovem proizvodu najmanj 75 %. Ne glede na člen 5 je najmanjši volumenski delež naravnega alkohola v uporabljenih proizvodih enak tistemu, ki je določen v členu 18(1) Uredbe (EGS) št. 822/87. Opis „aromatizirano vino“ se lahko nadomesti z „aperitiv na osnovi vina“. Uporaba izraza „aperitiv“ v tej zvezi je brez poseganja v uporabo tega izraza za opredelitev proizvodov, ki ne spadajo v okvir te uredbe.

(b) Aromatizirana pijača na osnovi vina je: pijača: ▼M3 — dobljena iz enega ali več vin, opredeljenih v točkah od 11 do 13 in od 15 do 18 Priloge I k Uredbi (EGS) št. 822/87, vključno s kakovostnimi vini, pridelanimi na določenem pridelovalnem območju, opredeljenimi v členu 1(2) Uredbe (EGS) št. 823/87, ter z izjemo vin, proizvedenih z dodatkom alkohola, in namiznega vina retsina, eventualno z dodanim grozdnim moštom in/ali deloma prevretim grozdnim moštom, ▼B — ki je aromatizirana s pomočjo: — ▼M5 — aromatičnih snovi in/ali aromatičnih pripravkov, kakor je opredeljeno v členu 3(2)(b) in (d) Uredbe (ES) št. 1334/2008, in/ali ▼B — aromatičnih zelišč in/ali začimb in/ali aromatičnih živil, — ki je eventualno slajena, — ki ji ni dodan alkohol, razen v izjemah, navedenih v opredelitvi proizvoda v tej uredbi ali sprejetih v skladu s postopkom, iz člena 14, — ki ima volumenski delež dejanskega alkohola 7 vol. % ali več, vendar manj kot 14,5 vol. %. Delež vin, uporabljenih pri pripravi aromatizirane pijače na osnovi vina, mora v gotovem proizvodu znašati najmanj 50 %. Brez poseganja v določbe člena 5 je minimalni volumenski delež naravnega alkohola v uporabljenih proizvodih tisti določen v členu 18(1) Uredbe (EGS) št. 822/87;

(c) Aromatizirana mešana pijača iz vinskih proizvodov: je pijača: — dobljena iz vina in/ali grozdnega mošta: — ki je aromatizirana z: — ▼M5 — aromatičnih snovi in/ali aromatičnih pripravkov, kakor je opredeljeno v členu 3(2)(b) in (d) Uredbe (ES) št. 1334/2008, in/ali ▼B — aromatičnih zelišč in/ali začimb in/ali aromatičnih živil, — ki je eventualno slajena in obarvana, — ki ji ni bil dodan alkohol, — ki ima volumenski delež dejanskega alkohola manj kakor 7 vol. %.

Delež vina in/ali grozdnega mošta, uporabljenega pri pripravi aromatizirane mešane pijače iz vinskih proizvodov, mora znašati v gotovem proizvodu najmanj 50 %. Brez poseganja v določbe člena 5 je minimalni volumenski delež naravnega alkohola v uporabljenih proizvodih tisti določen v členu 18(1) Uredbe (EGS) št. 822/87.

Posebni opisi so lahko sprejeti v skladu s postopkom iz člena 13.

Uporaba izraza „mešana pijača“ v tej zvezi ne posega v njegovo uporabo za opredelitve proizvodov, ki ne spadajo v področje uporabe te uredbe.

2. Opredelitev različnih kategorij aromatiziranih vin, katerih opis lahko nadomesti „aromatizirano vino“:

(a) Vermut: aromatizirano vino, pripravljeno iz vina, kakor je navedeno v odstavku 1(a), katerega značilen okus dobimo z uporabo ustreznih snovi predvsem tistih, pridobljenih iz vrste Artemisia, ki jo je treba vedno uporabiti; te pijače se sme sladiti samo s karameliziranim sladkorjem, saharozo, grozdnim moštom, rektificiranim zgoščenim grozdnim moštom in zgoščenim grozdnim moštom.

(b) Aromatizirano biter vino: aromatizirano vino z značilnim grenkim okusom. Opisu „aromatizirano biter vino“ sledi ime glavne aromatične snovi, ki daje grenak okus, brez poseganja v člen 8(3). Ta opis se sme dopolniti ali nadomestiti z naslednjimi izrazi ali enakovredni izrazi v drugih uradnih jezikih Skupnosti: — „Quinquina vino“, kjer je glavna aroma naravna aroma kinina, — „Biter vino“, kjer je glavna aroma naravna aroma encijana in je pijača obarvana z dovoljenim rumenim in/ali rdečim barvilom; uporaba besede „biter“ v tej zvezi je brez poseganja v njeno uporabo za opredelitev proizvodov, ki ne spadajo v področje uporabe te uredbe, — „Americano“, kjer dajejo aromo naravne aromatične snovi, dobljene iz pelina in encijana in je pijača obarvana z dovoljenim rumenim in/ali rdečim barvilom.

(c) Aromatizirano vino na osnovi jajc: aromatizirano vino, ki mu je bil dodan jajčni rumenjak dobre kakovosti ali zgoščeni proizvodi iz jajčnega rumenjaka, in vsebuje več kakor 200 gramov sladkorja, izraženega kot invertni sladkor, in najmanj 10 gramov jajčnega rumenjaka na liter gotovega proizvoda. Izraz „cremovo“ je lahko dodan izrazu „aromatizirano vino na osnovi jajc“, kjer tako vino vsebuje najmanj 80 % marsala vina. Izraz „cremovo zabaione“ je lahko dodan izrazu „aromatizirano vino na osnovi jajc“, kjer tako vino vsebuje najmanj 80 % marsala vina in najmanj 60 gramov jajčnega rumenjaka na liter.

▼A1

(d) Väkevä viiniglögi/Starkvinsglögg: aromatizirano vino, pripravljeno iz vina, kakor je navedeno v odstavku 1 (a), značilnega okusa, ki nastane z uporabo nageljnovih žbic in/ali cimeta, ki se morata vedno uporabljati skupaj z drugimi začimbami; ta pijača se lahko dodatno sladka skladno s členom 3 (a).

▼B

3. Opredelitve različnih kategorij aromatiziranih pijač na osnovi vina, katerih opis lahko:

— nadomesti opis „aromatizirana pijača na osnovi vina“ v državi članici, kjer je pijača proizvedena,

— dopolnjuje opis „aromatizirana pijača na osnovi vina“ v drugih državah članicah: — ▼M1 (a) Sangria: Pijača, pridobljena iz vina: — aromatizirana z dodatkom naravnih izvlečkov ali esenc limoninega sadeža, — s sokom ali brez soka takega sadeža, — eventualno: — — z dodanimi začimbami, — slajena, — z dodanim CO2, — in ki ima volumenski delež dejanskega alkohola manj kakor 12 vol. %. Pijača lahko vsebuje trdne delce iz mesa ali lupine citrusov, njena barva pa mora izvirati izključno iz uporabljenih surovin. Opisu „Sangria“ morajo biti dodane besede „proizvedeno v…“, ki jim sledi ime države članice ali manjšega območja, kjer je pijača proizvedena, razen ko gre za proizvod s poreklom iz Španije ali Portugalske. Opisu „Sangria“ lahko nadomesti opis „aromatizirana pijača na osnovi vina“ samo za pijačo, proizvedeno v Španiji ali na Portugalskem; (b) Clarea: pijača, dobljena iz belega vina pod enakimi pogoji kakor pod (a). Opisu „Clarea“ morajo biti dodane besede „proizvedeno v…“, ki jim sledi ime države članice ali manjšega območja, kjer je pijača proizvedena, razen ko gre za proizvod s poreklom iz Španije. Opisu „Clarea“ lahko nadomesti opisu „aromatizirana pijača na osnovi vina“ samo za pijačo, proizvedeno v Španiji; (c) Zurra: pijača, dobljena z dodatkom vinjaka ali vinskih žganj, kot je opredeljeno v Uredbi (EGS) št. 1576/89 ( 14 ), pijačam, opredeljenim v (a) in (b), eventualno z dodatkom koščkov sadja. Volumenski delež dejanskega alkohola mora znašati 9 vol. % ali več, vendar manj kakor 14 vol. %; (d) Biter soda: aromatizirana pijača, dobljena iz biter vina, katerega delež v gotovem proizvodu ne sme biti manjši od 50 %, z dodatkom CO2 ali vode, nasičene z ogljikovim dioksidom, in eventualno enakih barvil kakor za biter vino. Volumenski delež dejanskega alkohola mora znašati 8 vol. % ali več in manj kakor 10,5 vol. %. Uporaba besede „biter“ v tej zvezi je brez poseganja v njeno uporabo za opredelitev proizvodov, ki ne spadajo v področje uporabe te uredbe; ▼M1 (e) Kalte Ente: aromatizirana pijača na osnovi vina, pridobljena z mešanjem vina, biser vina ali gaziranega biser vina s penečim vinom ali z gaziranim penečim vinom, in z dodajanjem naravne limonine substance ali izvlečka, ►M3 ————— ◄ biti jasno zaznaven. Končni proizvod mora vsebovati vsaj 25 % penečega vina ali gaziranega penečega vina; ▼B (f) Kuhano vino: ►M3 aromatizirana pijača, dobljena izključno iz rdečega ali belega vina, aromatizirana v glavnem s cimetom in/ali klinčki, brez poseganja v količino vode, ki je posledica postopanja iz člena 3(a), je dodajanje vode prepovedano. ◄ Kadar je pripravljena iz belega vina, je treba prodajno ime „Kuhano vino“ dopolniti z besedami „belo vino“; ▼A1 (f) a Viiniglögi/Vinglögg: ►M3 Aromatizirana pijača, pridobljena izključno iz rdečega ali belega vina, aromatizirana v glavnem s cimetom in/ali klinčki. ◄ Če je narejena iz belega vina, se prodajnemu opisu „Viiniglögi/Vinglögg“ obvezno doda pripis „belo vino“; ▼B (g) Majniško vino: aromatizirana pijača, dobljena iz vina z dodatkom rastlin ali izvlečkov asperula odorata (dišeče perle)tako, da je zajamčen prevladujuč okus po asperula odorata. (h) Vinska bovla s sadjem: aromatizirana pijača, dobljena iz suhega belega vina, v katerem so bile macerirane rastline aspreula odorata (dišeča perla) ali dodani izvlečki le-te, z dodatkom pomaranč in/ali drugega sadja, eventualno v obliki soka, zgoščeni obliki ali v obliki izvlečkov, in z največ 5 % sladkorja kot sladila; ▼A2 (i) Pelin: aromatizirana pijača, dobljena iz belega ali rdečega vina, zgoščenega grozdnega mošta, grozdnega soka (ali sladkorja iz sladkorne pese) in posebne zeliščne tinkture, ki ima vsebnost alkohola najmanj 8,5 % vol., vsebnost sladkorja, izraženo kot invertni sladkor, med 45 in 50 grami na liter, in skupno vsebnost kislin ne manj od 3 gramov na liter, izraženo kot vinska kislina; ▼B ►A2 (j) ◄ Druge opredelitve: druge opredelitve se sprejme v skladu s postopkom iz člena 13.

4. Opredelitev kategorij aromatiziranih mešanih pijač iz vinskih proizvodov, katerih opis lahko:

— nadomesti opis „aromatizirana mešana pijača iz vinskih proizvodov“ v državi članici, kjer je pijača proizvedena,

— dopolnjuje opis „aromatizirana mešana pijače iz vinskih proizvodov“ v drugih državah članicah; — (a) Mešana pijača na osnovi vina: aromatizirana pijača, v kateri: — delež zgoščenega grozdnega mošta ne presega 10 % skupne prostornine gotovega proizvoda, — je količina sladkorja, izražena kot invertni sladkor, manjša od 80 gramov na liter; (b) Aromatizirana biser mešana pijača na osnovi grozdja: pijača: — pripravljena izključno iz grozdnega mošta, — ki ima volumenski delež dejanskega alkohola manjši od 4 vol. %, — ki vsebuje ogljikov dioksid, dobljen izključno iz fermentacije uporabljenih proizvodov; (c) Druge opredelitve: druge opredelitve se sprejme v skladu s postopkom iz člena 13.

5. Opisi iz odstavka 1(a) in (b), 2 in 3 so lahko dopolnjeni tudi z naslednjimi navedbami, pri čemer je vsebnost sladkorja, navedena v vsakem pododstavku, izražena kot invertni sladkor:

(a) „ekstra suho“: za proizvode z vsebnostjo sladkorja manj kot 30 gramov na liter;

(b) „suho“: za proizvode z vsebnostjo sladkorja manj kot 50 gramov na liter;

(c) „polsuho“: za proizvode z vsebnostjo sladkorja med 50 in 90 grami na liter;

(d) „polsladko“: za proizvode z vsebnostjo sladkorja med 90 in 130 gramov na liter;

(e) „sladko“: za proizvode z vsebnostjo sladkorja več kot 130 gramov na liter;

Navedbe „polsladko“ in „sladko“ se lahko nadomestijo z navedbo vsebnosti sladkorja, izraženo v gramih invertnega sladkorja na liter.

6. Kadar prodajno ime aromatiziranih pijač na osnovi vina vključuje izraz „peneč“, ne sme biti delež penečega vina manjši od 95 %.

7. Podrobna pravila za izvajanje tega člena se sprejme v skladu s postopki, iz člena 14.

Člen 3

Dopolnilne opredelitve

Za namene te uredbe:

(a) „slajenje“ pomeni: uporabo enega ali več naslednjih proizvodov pri pripravi aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov: polbeli sladkor, beli sladkor, rafinirani beli sladkor, dekstroza, fruktoza, glukozni sirup, tekoči sladkor, invertni tekoči sladkor, invertni sladkorni sirup, rektificirani zgoščeni grozdni mošt, zgoščeni grozdni mošt, sveži grozdni mošt, karamelizirani sladkor, med, rožičev sirup ali druge naravne ogljikove hidrate, ki imajo podoben učinek kot zgoraj navedeni proizvodi. „Karameliziran sladkor“ pomeni proizvod, dobljen izključno z nadziranim segrevanjem saharoze brez baz, mineralnih kislin ali drugih kemičnih aditivov;

(b) „aromatizacija“ pomeni: uporabo ene ali več arom, opredeljenih v členu 1(2)(a) Direktive 88/388/EGS in/ali aromatičnih zelišč in/ali začimb in/ali aromatiziranih živil pri pripravi aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov. Dodajanje takih snovi da končnemu proizvodu organoleptične lastnosti, ki se razlikujejo od lastnosti vina;

(c) „obarvanje“ pomeni: uporabo enega ali več barvil pri pripravi aromatiziranih vin ali aromatiziranih mešanih pijač iz vinskih proizvodov;

(d) „dodajanje alkohola“ pomeni: uporabo enega ali več naslednjih proizvodov pri pripravi aromatiziranih vin ali aromatiziranih pijač na osnovi vina: — etilni alkohol vinogradniškega izvora, — vinski alkohol ali alkohol iz posušenega grozdja, — etilni alkohol kmetijskega izvora, — vinski destilat ali destilat iz posušenega grozdja, — destilat kmetijskega izvora, — vinsko žganje ali žganje iz tropin, — žganje iz posušenega grozdja, katerih lastnosti so v skladu s predpisi Skupnosti; zlasti značilnosti etilnega alkohola morajo biti v skladu z značilnostmi iz Priloge I.

(e) „volumenski delež dejanskega alkohola“ pomeni: število prostorninskih enot čistega alkohola pri 20 oC, ki jih vsebuje 100 prostorninskih enot proizvoda pri enaki temperaturi;

(f) „volumenski delež potencialnega alkohola“ pomeni: število prostorninskih enot čistega alkohola pri 20 oC, ki bi nastali s popolno fermentacijo sladkorja, ki ga vsebuje 100 prostorninskih enot proizvoda pri enaki temperaturi;

(g) „volumenski delež skupnega alkohola“ pomeni: vsoto volumenskega deleža dejanskega alkohola in volumenskega deleža potencialnega alkohola;

(h) „volumenski delež naravnega alkohola“ pomeni: volumenski delež skupnega alkohola proizvoda pred obogatitvijo.

Člen 4

1. Za pijače, navedene v tej uredbi, se določi seznam dovoljenih živilskih adititivov, določbe o njihovi uporabi in zadevni proizvodi v skladu s postopkom iz Direktive 89/107/EGS ( 15 ).

2. Za pripravo teh pijač je dovoljeno dodajanje vode, po možnosti destilirane ali demineralizirane, pod pogojem, da je kakovost vode v skladu z nacionalnimi določbami, sprejetimi na podlagi Direktiv 80/777/EGS in 80/778/EGS, in da dodana voda ne spremeni značilnosti pijače.

3. Etilni alkohol, uporabljen za razredčenje ali raztopitev barvil, arom in katerih koli drugih dovoljenih aditivov, uporabljenih pri pripravi navedenih aromatiziranih proizvodov, mora biti kmetijskega izvora in uporabljen v odmerku, ki je nujno potreben za razredčenje ali raztopitev barvil, arom ali katerih koli drugih dovoljenih aditivov.

4. Podrobna pravila za izvajanje, vključno z metodami za analizo proizvodov, ki so predmet te uredbe, se sprejme v skladu s postopkom iz člena 13.

▼M3

Člen 5

1. Enološki postopki in obdelave, določene v skladu z Uredbo (EGS) št. 822/87, se uporabljajo za vina in mošt, ki so v sestavi proizvodov, navedenih v členu 1.

2. Postopki obdelave za vmesne proizvode pri pridobivanju enega od končnih proizvodov, navedenih v tej uredbi, se določijo v skladu s postopkom, določenim v členu 14.

▼B

Člen 6

1. Uporaba opisov iz člena 2 in tega člena je omejena na pijače, ki so v teh členih opredeljene, pri čemer se upošteva zahteve iz členov 2 in 4. Ti opisi morajo biti v Skupnosti uporabljeni kot imena teh pijač.

Za pijače, ki ne ustrezajo določbam za v členu 2 opredeljene pijače, ni dovoljena uporaba opisov pijač iz navedenega člena.

2.

(a) Geografske označbe iz Priloge II lahko nadomestijo opisi iz odstavka 1 ali jih dopolnijo, tako da dobimo sestavljene opise.

(b) Pravica do uporabe teh geografskih označb je pridržana samo za pijače, pri katerih je proizvodna faza, v kateri so pridobile svojo naravo in dokončne lastnosti, potekala na navedenem geografskem območju, pod pogojem, da se potrošnika ne zavaja glede uporabljenih surovin.

3. Prodajnih imen iz odstavka 1 se ne sme dopolniti z geografskimi označbami, do katerih so upravičeni uporabljeni proizvodi iz grozdja in vina.

4. Države članice smejo uporabiti posebne nacionalne predpise o proizvodnji, pretoku blaga znotraj države članice, opisu in predstavitvi pijač iz Priloge II, proizvedenih na njihovem ozemlju, če so taki predpisi združljivi z zakonodajo Skupnosti.

Člen 7

1. Prodajna imena aromatiziranih pijač, ki vsebujejo proizvode iz grozdja in vina ter arome in imajo minimalni volumenski delež alkohola 1,2 vol. % ter niso v skladu s to uredbo, ne smejo vsebovati sklica na proizvode vinskega sektorja.

2. Aromatizirane pijače, ki niso v skladu z določbami te uredbe, ni dovoljeno dajati na trg za prehrano ljudi z dodajanjem besed ali izrazov, kot so „kot“, „tip“, „stil“, „vrsta“, „aroma“ ali kakršnimi koli drugimi navedbami, ki bi te proizvode povezovali z opisi, navedenimi v tej uredbi.

3. Najpozneje šest mesecev po začetku veljavnosti te uredbe predloži Komisija Svetu ustrezen predlog za aromatizirane pijače, ki niso predmet te uredbe, vendar vsebujejo proizvode vinskega sektorja in so pridobljene z dodatkom alkohola.

Za opise pijač, znanih kot „wine cooler“, je dovoljena uporaba teh besed, dokler Svet ne sprejme sklepa o zgoraj omenjenem predlogu.

Člen 8

1. Poleg skladnosti z nacionalnimi predpisi, sprejetimi v skladu z Direktivo 79/112/EGS, mora označevanje, predstavitev in oglaševanje pijač iz člena 2 ustrezati določbam tega člena.

2. Prodajno ime proizvodov iz člena 2 je eden od opisov, katerih uporaba je v skladu s členom 6 pridržana za te proizvode.

3. Opisi iz člena 2 se lahko dopolnijo z navedbo glavne uporabljene arome.

4. Kadar izvira alkohol, uporabljen pri proizvodnji pijač po tej uredbi, samo iz ene surovine (na primer samo vinski alkohol, alkohol iz melase ali žit), se lahko na označbi navede vrsto alkohola.

Če izvira alkohol iz več surovin, na označbi ne sme biti navedena vrsta alkohola.

Etilni alkohol, uporabljen pri pripravi pijač po tej uredbi za razredčenje ali raztopitev barvil, arom ali katerih koli drugih dovoljenih aditivov, se ne šteje kot sestavina.

▼M1

4a. Ustekleničeni proizvodi, navedeni v tej uredbi, se od 1. januarja 1993 lahko ponujajo za prodajo ali dajejo v promet samo v posodah, ki niso opremljene z zapiralnimi mehanizmi z uporabo zapork ali folije na osnovi svinca. Vendar se proizvodi, polnjeni v steklenicah, opremljenimi z uporabo takih zapork ali folije, pred tem datumom lahko prodajajo do porabe zalog.

▼B

5. Geografskih označb, navedenih v Prilogi II, se ne prevaja.

6. Navedbe, predvidene s to uredbo, so navedene v enem ali več uradnih jezikih Skupnosti, da lahko končni potrošnik brez težav razume vsako navedbo, razen če je obveščenost kupcev zagotovljena z drugimi ukrepi.

7. Za pijače s poreklom iz tretjih držav je dovoljena uporaba uradnega jezika tretje države, v kateri je bil proizvod proizveden, če so navedbe, predvidene s to uredbo, poleg tega navedene še v katerem od uradnih jezikov Skupnosti, da jih lahko končni potrošnik brez težav razume.

8. Za pijače s poreklom iz Skupnosti, ki so namenjene izvozu, se lahko brez poseganja v člen 11 navedbe, predvidene s to uredbo, ponovi v drugem jeziku; to ne velja za opise iz odstavka 5.

9. Za pijače iz člena 2 se lahko v skladu s postopkom iz člena 13 določi:

(a) posebne določbe, ki urejajo uporabo izrazov o posamezni lastnosti proizvoda, kakor je na primer njegova zgodovina ali metoda priprave;

(b) predpise o označevanju proizvodov v posodah, ki niso namenjene končnemu potrošniku.

Člen 9

1. Države članice sprejmejo ukrepe, potrebne za zagotavljanje skladnosti s predpisi Skupnosti za aromatizirana vina, aromatizirane pijače na osnovi vina in aromatizirane mešane pijače iz vinskih proizvodov. Za nadzor nad upoštevanjem teh predpisov določijo eno ali več služb.

Pri pijačah, navedenih v Prilogi II, se lahko v skladu s postopkom iz člena 13 sklene, da se zagotovi nadzor in zaščita pri prometu znotraj Skupnosti s komercialnimi dokumenti, ki jih pregleda uprava, in z vodenjem ustreznih registrov.

2. Za pijače, navedene v Prilogi II, izvožene iz Skupnosti, se lahko uvede v skladu s postopkom iz člena 13 sistem potrdil o pristnosti, s katerim se prepreči zlorabe in ponarejanje.

Če sistem iz prvega pododstavka ni uveden, države članice uporabljajo svoje lastne sisteme za preverjanje pristnosti pod pogojem, da so ti v skladu s predpisi Skupnosti.

3. Svet na predlog Komisije s kvalificirano večino sprejme potrebne ukrepe za enotno uporabo predpisov Skupnosti glede aromatiziranih vin, aromatiziranih pijač na osnovi vina in aromatiziranih mešanih pijač iz vinskih proizvodov, zlasti glede nadzora in odnosov med pristojnimi službami držav članic.

4. Države članice in Komisija se medsebojno obveščajo o podatkih, potrebnih za izvajanje te uredbe. Podrobna pravila za sporočanje in razširjanje teh podatkov se sprejmejo v skladu s postopkom iz člena 13.

Člen 10

Pri trženju uvoženih pijač za prehrano ljudi, opredeljenih v tej uredbi, ki so opremljene z geografsko označbo, se lahko nudi nadzor in zaščita iz drugega pododstavka člena 9(1), pod pogojem, da je zagotovljena vzajemnost.

Prvi pododstavek se izvaja s sporazumi z zadevnimi tretjimi državami, o katerih se uskladijo s pogajanji in jih sklenejo v skladu s postopkom iz člena 133 Pogodbe.

Izvedbeni predpisi in seznam proizvodov iz prvega pododstavka se sprejmejo v skladu s postopkom, določenim v členu 14.

▼M2

Člen 10a

1. Države članice sprejmejo vse potrebne ukrepe, da prizadetim strankam omogočijo po pogojih, določenih v členu 23 in 24 Sporazuma o trgovinskih vidikih pravic intelektualne lastnine, preprečiti, da se znotraj Skupnosti označbe geografske porekla, predvidene za proizvode, ki so predmet te uredbe, uporabijo za proizvode, ki nimajo porekla v kraju, ki ga takšna geografska označba označuje, vključno s primeri, pri katerih je dejansko poreklo proizvoda podano ali pri katerih je označba geografskega porekla navedena v prevodu ali jo spremljajo izrazi, kakršni so podoben „tip“, „slog“, „imitacija“ ali drugi.

V tem členu pomeni „označba geografskega porekla“ vsako navedbo, iz katere je razvidno, da je poreklo proizvoda na ozemlju tretje države, ki je članica Svetovne trgovinske organizacije, ali na območju ali kraju tega ozemlja, na katerem se kakovost, sloves ali druge posebne značilnosti tega proizvoda lahko pripišejo predvsem temu geografskemu poreklu.

2. Odstavek 1 se uporablja brez poseganja v člen 10 te uredbe in druge določbe zakonodaje Skupnosti, ki določa pravila za opis in predstavitev proizvodov, zajetih s to uredbo.

3. Podrobna pravila za uporabo tega člena se po potrebi sprejmejo v skladu s postopkom, določenim v členu 14.

▼B

Člen 11

Aromatizirana vina, aromatizirane pijače na osnovi vina in aromatizirane mešane pijače iz vinskih proizvodov, namenjene izvozu, morajo ustrezati določbam te uredbe, razen v primeru izjem, ki so sprejete v skladu s postopkom iz člena 13.

▼M4

Člen 12

1. Ustanovi se Odbor za izvajanje določb o pijačah iz te uredbe (v nadaljnjem besedilu „odbor“).

2. Odbor sprejme svoj poslovnik.

Člen 13

Pri sklicevanju na ta člen se uporabljata člena 4 in 7 Sklepa 1999/468/ES ( 16 ), ob upoštevanju določb člena 8 Sklepa.

Obdobje, določeno v členu 4(3) Sklepa 1999/468/ES, znaša en mesec.

Člen 14

Pri sklicevanju na ta člen se uporabljata člena 5 in 7 Sklepa 1999/468/ES ( 17 ), ob upoštevanju določb člena 8 Sklepa.

Obdobje, določeno v členu 5(6) Sklepa 1999/468/ES, znaša tri mesece.

▼B

Člen 15

Odbor lahko obravnava katero koli drugo vprašanje, ki mu ga predloži predsednik na lastno pobudo ali na zahtevo predstavnika države članice.

Člen 16

1. Da bi olajšali prehod s sedanje ureditve na ureditev, ki jo uvaja ta uredba, se prehodni ukrepi sprejmejo v skladu s postopkom iz člena 13.

2. Ti prehodni ukrepi veljajo največ dve leti od datuma začetka izvajanja te uredbe.

Člen 17

Ta uredba začne veljati tretji dan po objavi v Uradnem listu Evropskih skupnosti.

Uporablja se od 17. decembra 1991 z izjemo členov od 12 do 15, ki se uporabljajo od začetka veljavnosti te uredbe. Vendar se lahko pijače, proizvedene in označene pred tem datumom, prodaja, dokler zaloge niso porabljene.

Ta uredba je v celoti zavezujoča in se neposredno uporablja v vseh državah članicah.









PRILOGA I

Značilnosti etilnega alkohola, navedenega v členu 3(d)







1. Organoleptične lastnosti: Ni drugega zaznavnega okusa razen okusa surovine 2. Minimalni volumenski delež alkohola: 96,0 % vol 3. Mejna vrednost ostankov — skupna kislina, izražena v gramih ocetne kisline na hektoliter alkohola s 100 vol. %: 1,5 — estri, izraženi v gramih etilnega acetata na hektoliter alkohola s 100 vol. %: 1,3 — aldehidi, izraženi v gramih acetaldehida na hektoliter alkohola s 100 vol. %: 0,5 — višji alkoholi, izraženi v gramih metil-2-propanola-1 na hektoliter alkohola s 100 vol. %: 0,5 — metanol, izražen v gramih na hektoliter alkohola s 100 vol. %: 50 — suhi ekstrakt, izražen v gramih na hektoliter alkohola s 100 vol. %: 1,5 — hlapne baze, ki vsebujejo dušik, izražene v gramih dušika na hektoliter alkohola s 100 vol. %: 0,1 — furfural: se ga ne da zaslediti









PRILOGA II

Aromatizirane pijače na

osnovi vinskih proizvodov

geografske označbe, navedene v členu 6(2)

Nürnberger Glühwein

▼A3

Samoborski bermet

▼M3

Thüringer Glühwein

▼B

Vermouth de Chambéry

Vermouth di Torino